Curriebekerreeks: Pumas het die hef in hand(Foto: Toyota Cheetahs/Twitter) Die Pumas, die huidige Curriebeker-kampioen, sal die vordering van die Suid-Afrikaanse spanne wat in Europa speel, met arendsoë dophou. Die Pumas is ná die eerste vier rondes van vanjaar se Curriebekerreeks die enigste onoorwonne span in die reeks met 19 ligapunte en is vier punte voor die Vrystaat-Cheetahs (15). Die Pumas speel dié seisoen met nuutgevonde selfvertroue en het Vrydagaand die Vrystaat-Cheetahs met 61-21 in Bloemfontein kafgedraf. Die Cheetahs was erg verswak omdat hul beste spelers Saterdag in die Europese Uitdaagbekerreeks in aksie teen Toulon in Frankryk was. Nadat die Cheetahs verloor het, sal hul topspelers weer beskikbaar in die Curriebekerreeks wees. ???? Currie Cup#CHEvPUM #CurrieCup @ToyotaSA @TheCurrieCup pic.twitter.com/T0pOa3hK30 — Toyota Cheetahs (@CheetahsRugby) April 1, 2023 Daar was ook oorwinnings vir die Leeus, wat die Haaie op Ellispark met 34-22 geklop het. Die Leeus is derde op die Curriebekerpuntelys, maar sal soos die Haaie steeds ŉ ruk lank sonder hul topspelers moet klaarkom wat in die Verenigde Rugbykampioenskap en Europese Bekerreekse meeding. Ready to go! ????#LiovSHA#LionsPride???? pic.twitter.com/pJpRSIUfTx — Lions (@LionsRugbyCo) April 1, 2023 Die Westelike Provisie is saam met die Haaie en Griekwas vierde met tien punte. Griekwas het die WP Saterdag in die Kaapstad-stadion met 32-13 geklop. Die Griffons, wat vir minstens twee seisoene in die reeks verskans is nadat hulle verlede jaar die Eerste Liga gewen het en bevordering gekry, het die Blou Bulle in Welkom met 32-28 geskok. Die Bulle is segeloos en laaste op die puntelys. Boonop speel hulle steeds in die VRK-reeks waar hulle alles sal moet uithaal om onder die topagt te eindig. Curriebeker-puntestand (onder span, wedstryde gespeel, gewen, verloor, gelykop, bonuspunte en ligapunte) Pumas 4 4 0 0 3 19 Vrystaat 4 3 1 0 3 15 Leeus 4 2 2 0 5 13 Haaie 4 2 2 0 2 10 WP 4 2 2 0 2 10 Griekwas 4 2 2 0 2 10 Griffons 4 1 3 0 1 5 Bulle 4 0 0 0 3 3